Държавен вестник, бр. 84, 2025 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  84
Г л а в а  I I  – Комитет за извънредни ситуации
Член 48. Мандат и състав
1. Генералният директор създава Комитет 
за извънредни ситуации, който по искане 
на Генералния директор предоставя своите 
становища относно:
a) дали дадено събитие представлява извън­
редна ситуация в областта на обществе­
ното здраве от международно значение, 
включително пандемична извънредна 
ситуация;
b) прекратяването на извънредна ситуация 
в областта на общественото здраве от 
международно значение, включително 
пандемична извънредна ситуация; и
c) предложено издаване, изменение, удъл­
жаване или прекратяване на временни 
препоръки.
1 bis. Комитетът за извънредни ситуации 
се счита за експертен комитет и се подчинява 
на Правилника за консултативните групи на 
СЗО, освен ако в настоящия член не е пред­
видено друго.
2. Комитетът за извънредни ситуации се 
състои от експерти, избрани от Генералния 
директор от Списъка на експертите по МЗП, 
а когато е уместно, и от други експертни 
консултативни групи на Организацията. 
Генералният директор определя продължи­
телността на членството с оглед осигурява­
не на приемственост при разглеждането на 
конкретно събитие и неговите последици. 
Генералният директор подбира членовете на 
Комитета за извънредни ситуации въз основа 
на експертните познания и опит, необходими 
за всяка конкретна сесия, и при надлежно 
спазване на принципите на справедливо 
географско представителство. Членовете на 
Комитета за извънредни ситуации следва да 
включват най-малко един експерт, номиниран 
от държава(и)-страна(и), на чиято територия 
настъпва събитието.
3. Генералният директор може по своя 
инициатива или по искане на Комитета за 
извънредни ситуации да назначи един или 
повече технически експерти, които да кон­
султират Комитета.
Член 49. Процедура
1. Генералният директор свиква заседанията 
на Комитета за извънредни ситуации, като 
избира определен брой експерти измежду 
посочените в член 48, параграф 2, в зависи­
мост от областите на експертни познания и 
опит, които са най-подходящи за конкретното 
събитие, което е настъпило. За целите на 
настоящия член заседанията на Комитета 
за извънредни ситуации могат да включват 
телеконференции, видеоконференции или 
комуникации по електронен път.
2. Генералният директор предоставя на Ко­
митета за извънредни ситуации дневния ред и 
всякаква информация, свързана със събитието, 
включително информация, предоставена от 
държавите – страни по МЗП, както и всяка 
временна препоръка, която Генералният ди­
ректор предлага да бъде издадена.
3. Комитетът за извънредни ситуации из­
бира свой председател и след всяко заседание 
изготвя кратък обобщен доклад за работата 
си и проведените обсъждания, включително 
съвети за препоръки.
4. Генералният директор кани държа­
вата(ите)-страна(и), на чиято територия на­
стъпва събитието, да представи(ят) своите 
(техните) виждания пред Комитета за из­
вънредни ситуации. За тази цел Генералният 
директор я (ги) уведомява за датите и дневния 
ред на заседанието на Комитета за извънредни 
ситуации с необходимото предварително из­
вестие. Засегнатата(ите) държава(и)-страна(и) 
обаче не може (могат) да иска(т) отлагане 
на заседанието на Комитета за извънредни 
ситуации с цел да представи(ят) пред него 
своите становища.
5. Становищата на Комитета за извънредни 
ситуации се предават на Генералния директор 
за разглеждане. Генералният директор взема 
окончателно решение по тези въпроси.
6. Генералният директор съобщава на 
всички държави – страни по МЗП, за опре­
делянето и прекратяването на извънредна 
ситуация в областта на общественото здраве 
от международно значение, включително 
пандемична извънредна ситуация, за всички 
здравни мерки, предприети от засегнатата(ите) 
държава(и) – страна(и) по МЗП, за всички 
временни препоръки, включително подкрепя­
щите ги доказателства, както и за изменение­
то, удължаването и прекратяването на тези 
препоръки, заедно със състава и становищата 
на Комитета за извънредни ситуации. Гене­
ралният директор информира операторите на 
транспортни средства чрез държавите – страни 
по МЗП, и съответните международни агенции 
за тези временни препоръки, включително за 
тяхното изменение, удължаване или прекра­
тяване. Впоследствие Генералният директор 
предоставя тази информация и препоръки на 
широката общественост.
7. Държавите – страни по МЗП, на чиято 
територия е настъпило събитието, могат да 
предложат на Генералния директор прекратя­
ване на извънредната ситуация в областта на 
общественото здраве от международно зна­
чение, включително пандемична извънредна 
ситуация, и/или на временните препоръки и 
за тази цел могат да направят представяне 
пред Комитета за извънредни ситуации.